Politiet har nu været i kontakt med samtlige beboere på Provst Dreslers Vej 25, Frederikshavn og har overblik over deres opholdssted.

Det oplyser Nordjyllands Politi i en pressemeddelelse. En 48-årig mand er kørt til Aalborg Universitetshospital,og er nu under behandling og uden for livsfare. En 30-årig kvinde er kørt til Hjørring Sygehus med knoglebrud og er ikke i livsfare. Alle beboere i opgangene 21-27 er blevet evakueret. De vil efterfølgende blive genhuset på Hotel Jutlandia. Efterfølgende skal der ske en nærmere undersøgelse af gerningsstedet og en vurdering af hvornår beboerne kan vende tilbage til boligerne, oplyser politiet.